open-index/open-wikipedia-markdown huggingface dataset:
Torsten Lindroth

**Torsten Gabriel Lindroth** () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana.  

## Perhetausta
Lindroth Hänen vanhempansa olivat liikemies Gabriel Olof Lindroth ja Bertha Wilhelmiina Lunden. Hänet vihittiin avioliittoon vuonna 1919 Ester Maria Ståhlbergin kanssa.

## Opinnot
Lindroth kirjoitti ylioppilaaksi Helsingin uudesta ruotsalaisesta yhteiskoulusta vuonna 1912 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1913 - 1915. Hän suoritti sotilashallinnollisen koulun ensimmäisen jakson vuosina 1929 - 1930 ja toisen jakson vuonna 1934.

## Jääkärikausi

Lindroth liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. 

## Suomen sisällissota
Lindroth astui Suomen armeijan palvelukseen luutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin 4. jääkäripataljoonan 2. komppaniaan. Hän otti osaa sisällissodan taisteluihin Kalevankankaalla, missä hän haavoittui pahasti 28. maaliskuuta 1918.

## Sisällissodan jälkeinen aika
Lindroth palasi haavoistaan parannuttuaan takaisin armeijaan ja hänet määrättiin 12. tammikuuta 1919 alkaen päälliköksi Porin jalkaväkirykmentti 2:n I pataljoonan 2. komppaniaan. Hänet siirrettiin 4. helmikuuta 1919 Itämeren jalkaväkirykmentti 1:een, josta muodostettiin myöhemmin Porin rykmentti. Hän toimi rykmentissä aluksi aliupseerikoulun johtajana ja 28. helmikuuta 1919 alkaen 2. komppanian päällikkönä. Porin rykmentistä hänet siirrettiin 25. lokakuuta 1922 alkaen  2. Erillisen konekiväärikomppanian päälliköksi. Konekiväärikomppaniasta hänet komennettiin 1. huhtikuuta 1926 ja siirrettiin 31. maaliskuuta 1928 alkaen Porin rykmentin talouspäälliköksi. Hänen virkansa talouspäällikkönä vakinaistettiin 29. kesäkuuta 1928. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Marguerite Perrou

**Marguerite Gaspard** (o.s. **Perrou**, 21. lokakuuta 1916 Bordeaux – 5. helmikuuta 2013 Arcachon) oli ranskalainen pikajuoksija.

Marguerite Perrou edusti Ranskaa Berliinin 1936 olympialaisissa. Hän karsiutui 100 metrin juoksun alkuerissä. Elokuussa 1937 hän teki 200 metrin juoksussa Ranskan ennätyksen 25,8&nbsp;s, joka säilyi voimassa yhdeksän vuotta. Hän voitti Ranskan mestaruuden 100 metrin juoksussa vuosina 1936–1937 ja 200 metrin juoksussa vuosina 1934–1939. Hän edusti AL&nbsp;Paris&nbsp;-seuraa.

## Henkilökohtaiset ennätykset

* 100 metriä: 12,6 (1936)
* 200 metriä: 25,8 (1937)

## Lähteet

* 

### Viitteet
The Grammers

**The Grammers** on suomalainen rock-yhtye, joka on perustettu Säkylässä vuonna 1999. Yhtye voitti Rockin Suomen-mestaruuskilpailun vuonna 2002.

*[[Helsingin Sanomat|Helsingin Sanomien]]* kriitikon Ilkka Mattilan mukaan bändi on sitkeä ja omassa lajissaan tosi taitava ja tyylitajuinen – mutta sen edustama 70-lukulainen ja brittihenkinen hardrock ei ole muodissa vuonna 2024.

Yhtyeen ehkä tunnetuin kappale on *Another Lick Another Line*.

## Julkaisut
### Albumit
* *The Grammers* (2002)
* *Money & Glory* (2004)
* *Only Hard is Hard Enough* (2008)
* *Mk III (2009)
* *Electra Magic (2011)
* *Journey* (2015)
**Dream in a Minor Key* (2017)
**Rockfield* (2024)

The Grammersin *Mk III* oli Radio Rockin vuoden 2009 levy -äänestyksessä sijalla 13.

The Grammersin studioalbumi *Electra Magic* (2011) debytoi Suomen virallisella listalla viikolla 23/2011 sijalla 39.

The Grammersin studioalbumi *Journey* (2015) debytoi Suomen virallisella listalla viikolla 5/2015 sijalla 36.

## Lähteet

## Aiheesta muualla
* Virallinen kotisivu 
* [Http://www.vrlabel.fi V.R. Label]
* Helsingin Sanomien artikkeli yhtyeestä vuodelta 2024
Gaëtane Boitel

**Gaëtane Crouzillas** (o.s. **Boitel**, 11. huhtikuuta 1920 – 30. huhtikuuta 2003) oli ranskalainen yleisurheilija.

Gaëtane Boitel voitti Ranskan mestaruuden 100 metrin juoksussa vuosina 1938–1939, 80 metrin aitajuoksussa vuosina 1937–1939 ja 1942 sekä pituushypyssä vuosina 1938–1939 ja 1942. Heinäkuussa 1939 hän teki 100 metrin juoksussa Ranskan ennätyksen 12,4&nbsp;s, joka säilyi voimassa seitsemän vuotta. Hän edusti SF&nbsp;Aubervilliers&nbsp;-seuraa.

## Henkilökohtaiset ennätykset

* 100 metrin juoksu: 12,4&nbsp;s (1939)
* 200 metrin juoksu: 26,4&nbsp;s (1938)
* 80 metrin aitajuoksu: 12,1&nbsp;s (1939)
* Pituushyppy: 547&nbsp;cm (1939)

## Lähteet
*
Beetalaktamaasi

**Beetalaktamaasi** on eräiden bakteerien tuottama entsyymi, joka pilkkoo beetalaktaamirenkaan, joka puolestaan on joidenkin antibioottien rakenneosa (esim. penisilliini ja kefalosporiinit). Beetalaktaamiantibiootit eivät tehoa näihin bakteereihin. Beetalaktamaasit voivat olla plasmidivälitteisiä, indusoituvia, eli ilmetä käytettäessä tiettyä antibioottia, kromosomaalisia tai metallobeetalaktamaaseja. Näistä metallobeetalaktamaasit ovat tehokkaimpia ja kykenevät hajottamaan kaikki beetalaktaamirakenteen sisältävät antibiootit.

Beetalaktamaasin entsyyminumero on EC 3.5.2.6 ja CAS-numero 9073-60-3.

## Katso myös
*ESBL
*NDM-1

## Lähteet

## Aiheesta muualla
*Kyoto Encyclopedia of Genes and Genomes (KEGG): Enzyme, beta-lactamase, EC 3.5.2.6 
*Brenda: Information on EC 3.5.2.6 - beta-lactamase
Aerodium

**Aerodium** on pystysuuntainen eli vertikaalinen tuulitunneli, jota käytetään esimerkiksi laskuvarjohyppääjien koulutuksessa. 
Pienemmässä muodossa sitä käytetään huvilaitteena, esimerkiksi huvipuistoissa tai messuilla.

Vertikaalinen tuulitunneli kehitettiin Kanadassa vuonna 1979 lähinnä laskuvarjohyppääjien ja armeijan koulutustarkoitukseen, mutta sen huvikäyttöön tarkoitettu versio on tullut sittemmin tunnetuksi mm. Torinon vuoden 2006 talviolympialaisten päätösjuhlallisuuksissa, joissa sitä käytettiin osana loppunäytöstä.

Huvikäyttöön tarkoitetun laitteen moottori tuottaa ilmavirran, joka puhaltaa 180–220&nbsp;km:n tuntivauhdilla ja siinä on tehoa 570–930 kilowattia. Voimalähteenä toimii joko diesel- tai sähkömoottori.

Laitteesta on olemassa erikokoisia versioita, joko kiinteään tai liikuteltavaan laitteistoon. Pienimmissä voi 1-2 henkilöä lentää kerrallaan, kun taas isommissa, jopa halkaisijaltaan 4 metrin levyisissä, voi olla yhdessä neljäkin henkilöä.

Lentokorkeus riippuu lentäjästä sekä moottorin tehokkuudesta, mutta pienimmilläkin voidaan saavuttaa jopa 10 metrin lentokorkeus. Isommilla, tehokkaammilla laitteilla voidaan nousta 20 metriin saakka.

## Aiheesta muualla
* Aerodium.fi
* Aerodium Canada
(148209) 2000 CR105

**** on Aurinkokunnan yksi kaukaisimmista tunnetuista kohteista ja se kiertää Auringon kerran 3240 vuodessa radalla, jolla on hyvin suuri eksentrisyys. Kohde on hyvin suuri asteroidi, joka on kirkkauden ja valon heijastumisen perusteella läpimitaltaan todennäköisesti  &ndash; . Se kiertää Auringon ympäri  (noin ).

 eroaa muista hajanaisen kiekon objekteista siinä, että perihelipisteissään se ei ole Neptunuksen painovoimakentän vaikutuksessa. :n lisäksi tunnetaan myös täysin Kuiperin vyöhykkeen takana sijaitsevia kohteita kuten Sedna ja , jotka eivät myöskään ole Neptunuksen vaikutuksen alaisia.
## Lähteet

## Aiheesta muualla
*Kiertoratasimulaatio 
*Numbered minor planets
Rauno Puolimatka

**Rauno Tapani Puolimatka** (s. 7. joulukuuta 1957) on turkulainen sijoittaja ja hallitusammattilainen. Hän toimii ja on toiminut useiden yhtiöiden hallituksessa, kuten Saunalahti ja Holiday Club Resorts Oy. 

Rauno Puolimatka on vuorineuvos Armas Puolimatkan poika ja Raimo Puolimatkan veli. Hän oli mukana Rakennustoimisto A. Puolimatkan toiminnassa ja aloitti oman sijoitustoimintansa, kun rakennusliike myytiin 1985 Hankkijalle. 

Vuonna 1992 Puolimatka ja Kai Mäkelä perustivat ilmaisjakelulehtiä julkaisevan, menestyväksi pörssiyhtiöksi kehittyneen mediatalo Jantonin. Puolimatka oli myös yksi turkulaisen Caribia-hotellin perustajista. Ryhmä turkulaisia sijoittajia osti huonokuntoisen Hotelli Ikituurin Turun kaupungilta vuonna 1997, ja saneerasi sen 40 miljoonalla kylpylä- ja kongressihotelliksi, josta muodostui Turun suosituin matkailukohde. Hotelli myytiin vuonna 2003 Holiday Club Resortsille.  

Puolimatka on useiden vuosien ajan toiminut TYKS-säätiön tukijana. Säätiönsä kautta hän on tukenut muun muassa lääketieteellistä tutkimusta ja kulttuurihankkeita.

YLE MOT uutisoi vuonna 2016 Panama-papereihin liittyen Puolimatkan perustaneen Rapu Global -nimisen yhtiön Panamaan vuonna 2005. Panaman kaupparekisteristä selviää, että yhtiö lopetettiin joulukuussa 2015. 

## Lähteet
Beetalaktaamiantibiootit

**Beetalaktaamiantibiootit** tai lyhemmin **beetalaktaamit** ovat antibiootteja, joiden rakenteessa on beetalaktaamirengas. Beetalaktaameihin kuuluvat penisilliinijohdannaiset, kefalosporiinit, monobaktaamit, karbapeneemit ja beetalaktamaasin estäjät.

Beetalaktaamit estävät gram-positiivisten bakteerien soluseinään tarvittavan peptidoglykaanisäikeitten ristiinsitomista.

Jotkut bakteerit tuottavat beetalaktamaasi- tai penisillinaasi-entsyymiä, joka pilkkoo beetalaktaamirenkaan. Beetalaktaamiantibiootit eivät tehoa näihin bakteereihin.

## Beetalaktaameja
*Bentsyylipenisilliini eli G-penisilliini
*Prokaiinipenisilliini (bentsyylipenisilliinin prokaiinisuola) 
*Fenoksimetyylipenisilliini eli V-penisilliini
*Ampisilliini
*Amoksisilliini
*Kloksasilliini
*Dikloksasilliini
*Metisilliini
*Oksasilliini
*Mesillinaami
*Amoksisilliini-klavulaanihappo
*Piperasilliini-tatsobaktaami
*Kefalotiini
*Kefadroksiili
*Kefaleksiini
*Kefuroksiimi
*Kefuroksiimiaksetiili
*Kefaklori
*Kefotaksiimi
*Kefpodoksiimi
*Keftriaksoni
*Keftatsidiimi
*Kefepiimi
*Kefoksitiini
*Atstreonaami
*Doripeneemi
*Ertapeneemi
*Imipeneemi
*Meropeneemi

## Aiheesta muualla

*Bakteerilääkkeet ryhmittäin (Pharmaca Fennica 2009)  (pdf)
*Therapia Fennica: Martti Vaara ja Pentti Huovinen: Mikrobilääkkeet
EuroChallenge

**EuroChallenge** oli FIBA Europen ylläpitämä kansainvälinen koripallosarja. Vuodesta 2003 lähtien sarjaa pelattiin nimellä **FIBA Europe League**. Se kuitenkin poistettiin käytöstä vuonna 2005 ja tilalle tuli **FIBA EuroCup**. Vuonna 2008 nimeksi vaihdettiin nykyinen **EuroChallenge**.

EuroChallenge on kolmanneksi korkein taso eurooppalaisten seurajoukkueiden välisistä sarjoista. Sen edellä ovat Euroliiga, joka on korkein taso, sekä ULEB Eurocup, joka on siis toiseksi korkein. Cupin voittaja saa osallistua seuraavan kauden ULEB Eurocupiin. Kauden 2014-2015 jälkeen sarja lakkautettiin.

## EuroChallengen loppuottelut

## Aiheesta muualla
* Virallinen sivu
Halabdja

**Halabdja** () on Irakin Kurdistanin itäosassa, Halabjan maakunnassa sijaitseva kaupunki. Se on noin 240 kilometriä koilliseen Bagdadista ja 13–16 kilometriä Iranin rajalta. 

Saddam Husseinin johtama Irakin armeija kaasupommitti kaupunkia vuonna 1988. Hyökkäyksessä kuoli 6000–7000 ihmistä. Edelleen sadat kaupungin asukkaat kärsivät pommitusten aiheuttamista vammoista. Tutkijoiden mukaan kemiallisissa pommeissa käytettiin sinappikaasua ja hermokaasuja, kuten sariinia, tabuunia ja VX:ää sekä ilmeisesti syanidia. Hyökänneitä joukkoja komensi Husseinin serkku Ali Hasan al-Majid, joka sai joukkomurhan vuoksi lempinimeksi "Kemikaali-Ali".

## Lähteet

## Aiheesta muualla
Rajatorppa

**Rajatorppa** on eteläisellä Länsi-Vantaan Myyrmäen suuralueen Vapaalan kaupunginosassa sijaitseva kerrostaloalue.

Rajatorpan ensimmäinen talo oli Nuijatie 10, jonne asukkaat muuttivat 21. joulukuuta 1969. Alueella sijaitsee muun muassa pieni ostoskeskus, baari, huoltoasema, Rajatorpan väestönsuoja, jossa järjestetään harrastustoimintaa (mm. salibandy, paini ja itsepuolustuslajit), Rajatorpan ala-aste sekä useita päiväkoteja. Vapaalan seurakuntatalon on suunnitellut Kai Wartiainen. 

Rajatorpan alue on saanut nimensä aiemman kylän rajalla sijainneesta Råtorp -nimisestä tilasta, jonka maille Rajatorppa rakennettiin. Vapaalan jo vuonna 1938 perustettu ja 1970-luvulle saakka Vapaalantiellä toiminut kauppa siirtyi sittemmin Rajatorpan ostoskeskukseen.

Rajatorpan asemakaavan vuodelta 1968 laativat arkkitehdit Pentti Ahola ja Riitta Thuneberg. Rakennukset suunnitteli arkkitehtitoimisto Hyvärinen ja Harlo. Rajatorpan 3–5 kerroksisten talojen sijoittelussa matalammat talot sijoitettiin alemmas rinteeseen ja korkeammat talot ylemmäs mäelle. Vuosien mittaan talojen julkisivuja on kunnostettu ja korjattu pääsääntöisesti vanhat ominaispiirteitä säilyttäen. Merkittävänä rakennusperintökohteena pidetään aiemmalta aikakaudelta olevaa, vuonna 1948 rakennettua Ilpolan koulun rakennusta, joka tunnetaan nykyisin osana Rajatorpan koulua.
 
## Lähteet

## Aiheesta muualla
*Rajatorpan koulun historia 
*Rajatorpan koulu
*Rajatorppa-seura
Marco Cassetti

**Marco Cassetti** (s. 29. toukokuuta 1977 Brescia, Italia) on italialainen jalkapalloilija. Hän pelaa Serie A:n Romassa.

Cassetti voi pelata sekä puolustuksessa että keskikentällä. Hän pelaa yleensä kentän oikealla laidalla.

Cassetti on edustanut vuonna 1996 alkaneella ammattilaisurallaan aiemmin Montichiaria, Lumezzanea, Veronaa ja Lecceä. Romaan hän siirtyi vuonna 2006. Cassetti on voittanut Roman riveissä Italian cupin vuosina 2007 ja 2008 sekä Italian supercupin vuonna 2008. Italian maajoukkueessa hän debytoi vuonna 2005.

## Aiheesta muualla
*Cassetti Roman sivustolla
Dodge Cityn rautatieasema

**Dodge Cityn rautatieasema** on rautatieliikennepaikka BNSF Railwayn omistamalla Ellinorin ja Las Animasin välisellä rataosalla Kansasin osavaltiossa Yhdysvalloissa. Liikennepaikka sijaitsee Dodge Cityn kaupungissa Fordin piirikunnassa. Liikennepaikalla on sekä henkilö- että tavaraliikennettä.

Kansallisen matkustajajunayhtiö Amtrakin operoimat *[[Southwest Chief]]* -intercityjunavuorot pysähtyvät Dodge Cityssä. Junavuoroja on harvakseltaan, vain yksi juna päivässä kumpaankin suuntaan. Vuonna 2008 Dodge Cityn asemaa käytti 4&nbsp;612 matkustajaa.

## Asemarakennus
Asemarakennuksen rakennutti BNSF Railwayn edeltäjä Atchison, Topeka and Santa Fe Railway vuonna 1897, ja se lisättiin kansalliseen historiallisten paikkojen rekisteriin vuonna 2002. Asemarakennuksessa on toiminut aiemmin myös ravintola sekä El Vaquero Hotel. Rautatieyhtiö Santa Re sekä sen seuraaja BNSF Railway käyttivät asemarakennusta myöhemmin myös toimistotilana, kunnes BNSF lahjoitti asemarakennuksen Dodge Cityn kaupungille 1996. Asemarakennusta on myöhemmin remontoitu, ja sen osan aikaa suljettuina olevia tiloja on otettu uudelleen käyttöön.

## Lähteet
Alfred Webster Anthony

**Alfred Webster Anthony** (1865 – 14. toukokuuta 1939 San Diego Kalifornia) oli yhdysvaltalainen lintutieteilijä.

Anthony työskenteli American Museum of Natural Historyssa ja osallistui tutkimukseen Guatemalan linnuista ja nisäkkäistä.

Anthony julkaisi teokset *Eggs of the black, socorro and least petrels* (*Nidologist*) vuonna 1896 ja *Expedition to Guadalupe Island, Mexico, in 1922* vuonna 1925.

Anthony nimesi linnuista muun muassa kalifornianpensasnärhen (*Aphelocoma californica*) alalajin *obscura* 1889. Anthony oli American Ornithologists' Unionin jäsen. Hänen puolisonsa oli Anabel Klink Anthony. Heidän poikansa Harold Elmer Anthony oli myös eläintieteilijä.

## Lähteet
Sateenvarjokatu

**Sateenvarjokatu** on Itkevä tyttö -yhtyeen toinen EP-levy. Se ilmestyi vuonna 2004.

EP:llä on viisi kappaletta, joista nimikkoraita on instrumentaali. Levyn on äänittänyt ja miksannut Ville Eriksson ja masteroinut Tuomas Mettänen. Albumilla vierailevat yhtyeen lisäksi Esko Grundström (viulu ja kontrabasso), Anna-Maria Ollila (käyrätorvi) ja Veera Palmroos  (trumpetti).

## Kappaleet
# Sateenvarjokatu – 2:26
# Trapetsitaiteilijan paha päivä – 3:52
# Neliapilat – 4:47
# Tintin seikkailut – 3:48
# Tähtitiedelaulu – 3:47
# Carlos, robottikoira – 2:59

## Lähteet
* www.itkevatytto.fi
Sininauhaliitto

**Sininauhaliitto ry** on 1936 perustettu runsaan sadan jäsenyhteisön yhteistyöverkosto, joka auttaa vaikeaan tilanteeseen joutuneita ihmisiä. Sininauhaliitto ja sen jäsenyhteisöt muodostavat kristillisen diakoniatyön verkoston.

Sininauhaliitto on Sosten jäsenjärjestö.

## Toiminta
Sininauhaliiton ja sen noin sata jäsenyhteisön erityisosaamista ovat päihde- ja pelihaitat, riippuvuudet, mielenterveysongelmat, pitkäaikaisasunnottomuus sekä sosiaalinen työllistäminen. Ne toimivat päihdehaitoista kärsivien, peliongelmaisten, asunnottomien, mielenterveysongelmaisten ja laajasti ymmärrettynä huono-osaisten ihmisten parissa. Jäsenyhteisöt sijaitsevat ympäri Suomea, ja ne työllistävät, järjestävät päiväkeskustoimintaa, ruoka-apua, asumispalveluja, palveluohjausta ja vertaistoimintaa. Moni tarjoaa myös hengellistä toimintaa.  

Sininauhaliitto on myös kehittäjäorganisaatio. Se kehittää apua ja vertaistukea päihteidenkäyttäjien läheisille ja vahvistaa marginaaliin jäävien ihmisryhmien, kuten päihteitä käyttävien ikääntyneiden ja vammaisten oikeutta saada tasavertaisesti tukea ja palveluita. Sininauhaliitto kehittää ja tarjoaa myös digitukea sitä vaille jääville ihmisille ja on auttanut toistuvasti lyhyitä vankeustuomioita suorittavia pääsemään pois rikoskierteestä.  

Sininauhaliitto on ollut valtakunnallinen edelläkävijä peliongelmien aiheuttamien haittojen korjaamisessa, ehkäisemisessä ja yleiseen tietoisuuteen tuomisessa. Sininauhaliiton pelihaittapalvelut muodostuvat Peluurin sähköisistä palveluista ja tieto- ja tukipiste Tiltin kasvokkaisen kohtaamisen palveluista. Palvelut tuotetaan yhdessä A-klinikkasäätiön kanssa.  

Sininauhaliiton keskustoimisto sijaitsee Helsingin Pasilassa. Toiminnanjohtaja on Pekka Lund.  

## Historia
Sininauhaliiton syntyyn vaikutti Sininauha-aate, jonka juuret ovat 1800-luvun lopun Yhdysvalloissa. Sininen nauha merkitsi kantajilleen sitoutumista raittiuteen, joka perustui kristilliseen vakaumukseen. Ajatus sinisestä nauhasta kristillisen raittiuslupauksen merkkinä levisi Suomeen ja Sininauhaliitto perustettiin muutama vuosi kieltolain kumoamisen jälkeen, 1936. Yhdistyksen tarkoituksena oli alun perin "kristillisellä pohjalla toimia ehdottoman raittiuden edistämiseksi erityisesti omistaen huomiota juoppoudesta kärsivien auttamiseen.” 

Sininauhaliiton varhaisen työn ydintä olivat kristillinen raittiusjulistus, ehkäisevä raittiustyö sekä raittiuskoti. Raittiuskoti, päihdeongelmaisten asuntola, luovutettiin vuonna 1957 Sininauhaliiton perustamalle Raittiuskotisäätiölle, nykyiselle Sininauhasäätiölle. 1970-luvun lopulla alkoi kehitys, jonka myötä Sininauhaliitosta muodostui kristillistä päihdetyötä tekevien järjestöjen keskusliitto vuonna 1983. Jäsenyhteisöt ovat siirtyneet 1980-luvun hoitokotikeskeisyydestä asumisen palveluihin, päiväkeskuksiin ja työllistämistoimiin. Emojärjestönä Sininauhaliitto on kasvanut 1980-luvun muutaman hengen toimistosta noin kolmenkymmenen hengen organisaatioksi, joka toimii jäsentensä edunvalvojana ja tukijana, yhteiskunnallisena vaikuttajana ja viestijänä, kehittäjänä, kouluttajana, arvioijana ja tutkijana.

## Lähteet

## Aiheesta muualla
* Sininauhaliitto
Harmaapyrstökotingat

**Harmaapyrstökotingat** (*Snowornis*) on kotingojen heimoon kuuluva varpuslintusuku. Sukuun kuuluu BirdLifen mukaan kaksi lajia. Suvun lajit ovat kuuluneet aikaisemmin savukotingoiden (*Lipaugus*) sukuun.

## Harmaapyrstökotingoihin kuuluvia lajeja
* Harmaapyrstökotinga (*Snowornis subalaris*)
* Rastaskotinga (*Snowornis cryptolophus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Snowornis 
*ZipcodeZoo: Snowornis
Keskiviikkona hän on minun

**Keskiviikkona hän on minun** on Itkevä tyttö -yhtyeen joulukuussa 2005 julkaistu single. Kaikki singlen kappaleet päätyivät yhtyeen vuonna 2006 julkaisemalle pitkäsoitolle Yö kylpyammeessa, joskin *Menolippu Mallardilla II* on eri versio samasta kappaleesta kuin albumin *Menolippu Mallardilla I*. Albumiversio on singleversiosta poiketen myös instrumentaalikappale.

Kappaleet ovat äänittäneet ja miksanneet Timo Kuismanen sekä Lauri-Matti Parppei, ja masteroinut Ville Eriksson.

## Kappaleet
# 
# 
# 

## Lähteet
* www.itkevatytto.fi
ASRock

**ASRock Inc.** (;Pinyin: *Huáqíng Kējì Gǔfèn Yǒuxiàn Gōngsī*) on taiwanilainen emolevyjen, teollisuustietokoneiden ja kotiteatteritietokoneiden (HTPC) valmistaja, joka on perustettu vuonna 2002 ASUSTeK Computer Inc:n tytäryhtiöksi. Yrityksen omistaa nykyään taiwanilainen Pegatron.

Edullisen hinnan saavuttamiseksi ASRockin tuotteissa käytettiin yksinkertaisia ja halpoja ratkaisuja, sekä vanhemman mallisia piirisarjoja. ASRockin emolevyissä on ollut myös harvinaisia teknisiä ratkaisuja erikoisiin käyttäjätarpeisiin, kuten AGP- ja PCI-E näytönohjaimien käyttö samalla emolevyllä, sekä mahdollisuus suoritinkannan päivittämiseen lisäkorteilla ja langattoman Wi-Fi-varustelun liittäminen osaksi emolevyjä. Vuonna 2008 ASRock julkaisi omien määritystensä mukaan ensimmäisen high-end-emolevynsä (4Core1600P35-WiFi+ Intel P35-piirisarjalla). Samalla ASRock alkoi käyttää emolevyissään laajasti paremmista emolevyistä tuttuja polymeeri-kondensaattoreita. Emolevyjen ylikellotus-ominaisuuksia, sekä liittimiä ja yleistä varustelua on myös viime aikoina paranneltu. Näiden parannusten myötä ASRockin emolevyt eivät ole enää pelkästään halvimmassa hintaluokassa, vaan myös lähes 300 euron hintaisia huippumalleja on tullut markkinoille. Ominaisuuksinsa nähden ASRock on silti yhä edelleen edullinen merkki verrattuna esimerkiksi tunnetumpien ASUS:in tai MSI:n vastaaviin malleihin. 

ASRockin mallistossa on maaliskuussa 2009 emolevyjä AMD:n suoritinkannoille: Socket 462, Socket 754, Socket 939, Socket AM2, Socket AM2+ ja Socket AM3. Intelin suoritinkannoista tuettuja ovat: Socket 478, Socket 775, Socket 1366 ja  Socket 1155. Emolevyissä käytetään AMD:n, Intelin, Nvidian, SiS:n ja VIA:n -valmistamia piirisarjoja.

## Lähteet
*ASRock:in kotisivut

### Viitteet

## Aiheesta muualla
* ASRock:in kotisivut
Skyliners Frankfurt

**Skyliners Frankfurt** on saksalainen koripalloseura. Sponsorointisyistä seura tunnetaan nimellä Fraport Skyliners.

## Historia
Skyliners otti Rhöndorfer TV 1912:n paikan Bundesliigasta vuonna 1999, koska Rhöndorfia pidettiin liian pienenä kaupunkina ja mahdottomana paikkana rakentaa kansainvälisen tason seuraa. Näin Skyliners pääsi aloittamaan toimintansa heti korkeimmalta tasolta nimellä. Kun Opel alkoi tukemaan seuraa vuonna 2000, vaihdettiin nimeksi Opel Skyliners. Seura pelasi Euroliigaa kausina 2000–2002. Seuraa valmensi vuosina 2001–2004 suomalais-kanadalainen Gordon Herbert. Vuonna 2004 joukkue myös voitti ainoan Saksan mestaruutensa kun se kaatoi finaalissa GHP Bambergin. Saksan mestaruus oikeutti myös Euroliiga-paikkaan ainoana saksalaisseurana.

Vuonna 2005 nimeksi vaihdettiin Deutsche Bank Skyliners. Vuonna 2009 seura teki Deutsche Bankin kanssa sponsorointisopimuksen vuoteen 2011 saakka. Tämän jälkeen seuran pääsponsoriksi ryhtyi Fraport.

## Entisiä pelaajia

* Shawn Huff
* Jukka Matinen
* Mario Kasun
* Robin Grey
* Nino Garris

## Lähteet

## Aiheesta muualla
*Virallinen kotisivu 
*Frankfurt Skyliners BBL:n sivuilla 
*Skyliners Euroliigan sivuilla
Savukotingat

**Savukotingat** (*Lipaugus*) on kotingojen heimoon kuuluva varpuslintusuku. Savukotingoihin kuuluu BirdLifen mukaan seitsemän lajia.

## Savukotingoihin (''Lipaugus'') kuuluvia lajeja
* Boliviankotinga (*Lipaugus uropygialis*)
* Haavakotinga (*Lipaugus streptophorus*)
* Piiskakotinga (*Lipaugus vociferans*)
* Ruostekotinga (*Lipaugus unirufus*)
* Ruskolakkikotinga (*Lipaugus weberi*)
* Savukotinga (*Lipaugus fuscocinereus*)
* Viirukurkkukotinga (*Lipaugus lanioides*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Lipaugus 
*ZipcodeZoo: Lipaugus
Sinijuovavälskäri

**Sinijuovavälskäri** (*Ctenochaetus striatus*) on koralliriuttojen värikäs kala, jota pidetään joskus meriakvaarioissa.

## Koko ja ulkonäkö
Sinijuovavälskäri kasvaa noin 25&nbsp;cm:n pituiseksi. Sen vartalossa on oliivinvihreällä pohjalla vaakasuuntaisia, aaltoilevia kapeita sinisiä juovia. Päässä on oransseja täpliä. Sillä on tötterömäinen suu, jossa on useissa riveissä harjasmaisia hampaita. Nuorena kalan väri on kullanruskea, ja tummenee vanhemmiten. Juovien ja pilkkujen suhde vaihtelee kalan alkuperän mukaan.

## Alkuperä
Sinijuovavälskäri on kotoisin indopasifiselta merialueelta. Se elää yli 30 metrin syvyydessä sekä koralli- että kivipohjaisilla alueilla. Punaisellamerellä elää kanta, jotka poikkeavat muista keltaisten vatsapuolen eviensä osalta.

## Käyttäytyminen
Sinijuovavälskärit voivat elää joko yksin tai suurissakin parvissa, usein yhdessä muiden lajien kanssa. Akvaariossa se saattaa olla aggressiivinen muita välskäreitä kohtaan.

## Vesiolot ja ravinto
Sinijuovavälskäri syö kasvispitoista sekaruokaa. Se käyttää erityistä suutaan pehmeän levämassan nyhtämiseen ja imuroimiseen pohjalta ja kivenkoloista.

## Lähteet

## Aiheesta muualla
*Meerwasser-lexicon  (hyviä kuvia)
Fun, Fun, Fun

**Fun, Fun, Fun** on The Beach Boysin kappale, joka julkaistiin vuonna 1964. Sen ovat kirjoittaneet Brian Wilson ja Mike Love. Nimensä mukaisesti kappale kertoo hauskanpidosta, ja se edustaa yhtyeen varhaista vaihetta puhtaimmillaan. Singlejulkaisuna *Fun, Fun, Fun* ylsi Amerikan listalla sijalle viisi.
Super Friends: The Legendary Super Powers Show

**SuperFriends: The Legendary Super Powers Show** on Hanna-Barberan tuottama yhdysvaltalainen piirrossarja, mikä perustuu löyhästi DC Comicsin sarjakuvaryhmään Oikeuden Puolustajat. Sarjaa esitettiin ABC:llä, ja se kesti kahdeksan jaksoa. Kenner-yhtiö teki siitä lelusarjan.

Sarja jatkoi lyhyitä, noin kymmenen minuutin jaksoja *[[The World's Greatest Super Friends]]* ja *[[Superystävät (vuoden 1980 animaatiosarja)|Superystävät]]* -sarjojen tavoin. Yhdessä jaksossa oli kaksi lyhyttä tarinaa. Alkutunnuksesta huolimatta sarjassa eivät esiintyneet supersankarit Vesimies, Salama ja Haukkamies. Lisäksi vihollisista Lex Luthor ja erityisesti Brainiac saivat uudet ulkonäön sarjakuvalehden Action Comicsin juhlapäivän kunniaksi.

Sarja julkaistiin Yhdysvalloissa DVD:llä 7. elokuuta 2007.

## Hahmot

## Äänirooleissa

## Lähteet

## Aiheesta muualla
* TV.com
Loistokotingat

**Loistokotingat** (*Cotinga*) on kotingojen heimoon kuuluva varpuslintusuku. Loistokotingoihin kuuluu BirdLifen mukaan seitsemän lajia.

## Loistokotingoihin (''Cotinga'') kuuluvia lajeja
* Loistokotinga (*Cotinga amabilis*)
* Luumukurkkukotinga (*Cotinga maynana*)
* Purppurakotinga (*Cotinga cotinga*)
* Purppurakurkkukotinga (*Cotinga cayana*)
* Sinikotinga (*Cotinga nattererii*)
* Turkoosikotinga (*Cotinga ridgwayi*)
* Vyökotinga (*Cotinga maculata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Cotinga
Ruostevälskäri

**Ruostevälskäri** (*Ctenochaetus binotatus*) on koralliriuttojen värikäs kala, jota pidetään joskus meriakvaarioissa.

## Koko ja ulkonäkö
Ruostevälskäri kasvaa 22&nbsp;cm pitkäksi. Sen pohjaväri on oranssi, ja kalaa koristavat ohuet siniset juovat. Päässä on sinisiä pilkkuja, ja pyrstön tyvessä kaksi mustaa täplää. Silmät ovat kirkkaansiniset. Nuoren yksilön pyrstö on keltainen. 

## Alkuperä
Ruostevälskäri on kotoisin indopasifiselta merialueelta.

## Vesiolot ja ravinto
Ruostevälskäri syö kasvipitoista sekaravintoa.

## Lähteet
Dodge City

**Dodge City** on kaupunki Fordin piirikunnassa Kansasissa Yhdysvalloissa. Se on nimetty yhdysvaltalaisen everstin Richard Irving Dodgen mukaan. Kaupungin asukasluku oli vuoden 2000 väestönlaskennassa 25&nbsp;176.

Kaupungissa on runsaasti lihanjalostusteollisuutta.

Dodge City on perustettu vuonna 1872. Se oli vilkas kaupunki 1870- ja 1880-luvuilla, jolloin sen kautta kuljetettiin karjaa muualle Yhdysvaltoihin. Pitkäaikaisen yhdysvaltalaisen lännensarjan *[[Gunsmoke]]n* tapahtumat sijoittuivat Dodge Cityyn.

## Lähteet
Glen A. Larson

**Glen Albert Larson** (3. tammikuuta 1937 Los Angeles, Kalifornia – 14. marraskuuta 2014 Santa Monica) oli yhdysvaltalainen televisiotuottaja ja -käsikirjoittaja. Hänen tunnetuimpia luomuksiaan olivat televisiosarjat *[[Ritari Ässä (vuoden 1982 televisiosarja)|Ritari Ässä]]* ja *[[Taisteluplaneetta Galactica (1978)|Taisteluplaneetta Galactica]]*. Vuonna 1985 Larson sai tähden Hollywood Walk of Famelle.

Larson menehtyi ruokatorven syöpään 77-vuotiaana.

## Tuottajana televisiosarjoissa
**[[Sheriffi McCloud]]* (1970)
**[[Virginialainen]]* (1970–1971) 
**Alias Smith and Jones* (1971)
**[[Taisteluplaneetta Galactica (1978)|Taisteluplaneetta Galactica]]* (1978–1979)
**Buck Rogers in the 25th Century* (1979)
**[[Taisteluplaneetta Galactica (1980)|Taisteluplaneetta Galactica]]* (1980)
**[[Magnum (televisiosarja)|Magnum]]* (1980)
**[[Ritari Ässä (vuoden 1982 televisiosarja)|Ritari Ässä]]* (1982)
**Cover Up – peitetarina* (1984)
**[[Taisteluplaneetta Galactica (vuoden 2004 televisiosarja)|Taisteluplaneetta Galactica]]* (2003)

## Lähteet

## Aiheesta muualla
*
MoiPal

**MoiPal** oli Suomalaisen Ironstar Helsinki oy:n luoma virtuaaliyhteisö. Vuonna 2007 avatussa Moipalissa oli runsaat 590&nbsp;000 käyttäjää 160 maasta. MoiPalissa luotiin aluksi virtuaalihahmo, ja valittiin koti, missä hahmo asui. Hahmon voi lähettää kaupungille tekemään erilaisia tehtäviä. MoiPalin ikäraja oli 10 vuotta. Alle 14-vuotiaita palvelun asiakkaita neuvottiin näyttämään vanhemmille suunnattu opas ennen kuin he pystyivät rekisteröityä palveluun.

Moipal tavoitteli vuonna 2008 miljoonaa käyttäjää, joille se myisi virtuaalisia vaatteita, huonekaluja ja pelilaajennuksia. Palvelun käyttäjät olivat keskimäärin 15-vuotiaita. Palvelu toimi alkuaikoinaan Java MIDP 2.0 -kännyköissä. MoiPal tunnettiin betavaiheessa Pocket Pal -nimellä.
Moipal sulkeutui 25.9.2011.

## PalRaha

Hahmo pystyi tienaamaan PalRahaa huuhtomalla kultaa vuoripuroista, sekä suorittamaan erilaisia tehtäviä, joko kaupungilla tai toteuttamalla MoiPal - tehtävälistaa. Tienaamillaan rahoilla hahmo pystyi ostamaan hahmolleen vaatteita, huonekaluja, harrastuksia, lemmikkejä sekä monenlaisia tavaroita. PalRahaa voi tienata myös myymällä ylimääräisiä tavaroitaan kirpputorilla. PalRahaa voi ostaa myös tekstiviestillä ja luottokortilla, mutta se maksaa.

## MoiVIP
MoiPalissa voi maksua vastaan (noin 2€ / kk) ryhtyä MoiVIP jäseneksi. MoiVIP jäsenenä saat seuraavat edut:

* Paljon pal-rahaa puhtaana käteen
* kullanetsimen, joilla saat kullanhuuhtomisesta viisi kertaa paremman tuoton joka päivä!
* Mahdollisuuden ostaa hienoja MoiVIP-vaatteita kaupoista
* Saat profiilisivullesi MoiVIP-merkin
* Voit saada Palisi asuntoineen etusivulle Päivän MoiVIP -laatikkoon
* Pääset keskustelemaan muiden MoiVIPpien kanssa omalla foorumilla

## Harrastukset
Harrastukset joita MoiPalissa voi harrastaa:

* MoiBand
* Kotipuutarha
* Karate
* PalLetters
* PalBing
* Hyppynaru
* Ristipistot

## Mini-pelit
* Lemmikit
* MoiPal Racing
* Letkajenkka
* Road Trip Beta
* Vertaile Paleja

## MoiPal sulkeutuu
MoiPalia pyörittävä Ironstar Helsinki Oy on lopettamassa toimintaansa ja samalla MoiPal sulkeutuu 25.9.2011, lopullisesti. Syyksi on kerrottu, ettei ole löytynyt kiinnostuneita kumppaneita jotka jatkaisivat MoiPalin ylläpitoa.

## Lähteet
* marmai.fi
* taskussa.fi

## Aiheesta muualla
* MoiPal suomeksi 
* MoiPal englanniksi
* MoiPal portugaliksi 
* MoiPal Wiki
* Ironstar Helsinki
Trabekulektomia

**Trabekulektomia** on kirurginen silmäleikkaus, jota käytetään yleensä ensisijaisena hoitokeinona glaukooman parantamiseen, mikäli muut hoitotoimenpiteet (esim. silmätipat tai lasersädehoito) eivät auta. 

## Menetelmä

Potilaan silmien kovakalvoihin asetetaan keinoläppä, ja sen alle tehdään aukko liian kammionesteen poistamiseksi, mikä tällöin vähentää silmien painetta. Usein noin puolen vuoden päästä silmien paine alkaa huomattavasti laskea, vaikkakaan  Jotkut potilaat joutuvat käyttämään yhtä tai useampaa silmätippaa kauan vielä operaation jälkeenkin. Potilaan näkö ei yleensä tule tarkoitettuun kuntoon heti leikkauksen jälkeen; tämä tapahtuu usein parin päivän sisällä.

## Jälkiseuraukset

Varsinaisia komplikaatioita ei ole raportoitu, mutta joillakin potilailla voi ilmetä kroonista päänsärkyä sekä silmien särkyä ja erityisen arkaa valonherkkyyttä ja luomikouristuksia, kuitenkin yleensä vain muutaman päivän ajan toimenpiteen jälkeen. Ennen ja jälkeen leikkauksen on vältettävä ponnisteluja, liikuntaa ja raskasta työtä muutamien viikkojen ajan, riippuen tapauksesta.
Langenau

**Langenau** on kaupunki Saksassa Baden-Württembergin osavaltion Tübingenin hallintopiirissä ja Alb-Donau-Kreisin piirikunnassa. 30. kesäkuuta 2022 Langenaussa oli 15&nbsp;556 asukasta. Kaupungin pinta-ala on 75,0 km² ja väestötiheys 207 as./km². Langenaun pormestari on Daniel Salemi.

Langenaun naapurikunnat ja -kaupungit ovat Beimerstetten ja Bernstadt lännessä, Nerenstetten ja Öllingen pohjoisessa, Rammingen idässä sekä Leipheim ja Elchingen etelässä. Kaksi viimeisinä mainittua kuuluvat Baijerin osavaltioon.

Langenaun ystävyyskaupungit ovat Bridgend Britannian Walesissa, Albeck Itävallassa, Somberek Unkarissa ja Langenau Saksin osavaltiossa.

## Historia
Vuonna 1939 Langenaussa oli noin 4&nbsp;500 asukasta ja vuonna 1949 jo yli 6&nbsp;000. Albeck liittyi 6. helmikuuta 1972, Hörvelsingen 13. helmikuuta ja Göttingen 19. maaliskuuta Langenauhun. 14. huhtikuuta 1972 Langenau solmi ystävyyskaupunkisuhteet walesilaisen Bridgendin kanssa. Vuonna 1973 Langenau liittyi osaksi vastaperustettua Alb-Donau-Kreisin piirikuntaa. 15. syyskuuta 1990 kaupunki solmi ystävyyskuntasuhteet unkarilaisen Somberekin kanssa. Samoihin aikoihin kaupungissa oli noin 12&nbsp;000 asukasta. 6. marraskuuta 1991 ystävyyskaupungiksi tuli Saksin osavaltiossa sijaitseva Langenau. Saman vuoden aikana Langenaussa saneerattiin paikallisen Martinskirche-kirkon torneja. 7. toukokuuta 1994 ystävyyskaupungiksi tuli itävaltalainen Kärnten. Vuonna 1999 Langenaun kaupungintalo saneerattiin. Vuonna 2003 Langenaussa oli noin 14&nbsp;000 asukasta. Nykyisin Langenau on asukasluvultaan Alb-Donau-Kreisin kolmanneksi suurin kaupunki.

Tiedosto:Wappen Langenau-Albeck.png|Albeckin vaakuna
Tiedosto:DEU Langenau-Göttingen COA.svg|Göttingenin vaakuna
Tiedosto:Wappen Hoervelsingen.png|Hörvelsingenin vaakuna


## Lähteet

## Aiheesta muualla

*Viralliset kotisivut
Naantalin viljasiilot

**Naantalin viljasiilot** ovat suomalaisen valtionyhtiön, Suomen Viljavan omistamat viljasiilot Naantalissa, Naantalin satamassa. Ne ovat Suomen suurimmat viljasiilot 230&nbsp;000 tonnin kapasiteetillaan. Viljasiilojen korkeus on 85 metriä. Naantalissa varastoidaan viljaa ja viljantyyppisiä tuotteita siiloissa. Naantalin toimipisteessä työskentelee 15 henkilöä.

Siilot rakennettiin kolmessa eri vaiheessa vuosina 1959, 1970 ja 1982. Siiloja on yhteensä 180 kappaletta, joista pienimpien kapasiteetti on noin 200 tonnia ja suurimpien 3&nbsp;500 tonnia. Purkaus ja lastaus laivoista tapahtuu kahdella erillisellä linjalla, joista kummankin kapasiteetti on noin 250 tonnia tunnissa. Rekka-autoja varten on neljä eri linjaa, joista kahden suurimman kapasiteetti on 250 tonnia tunnissa linjaa kohden ja kummankin pienemmän kapasiteetti on 120 tonnia tunnissa linjaa kohden.

Naantalin toimipisteessä tehdään leipä- ja rehuvilja-analyyseja sekä nurmikasvien siemenanalyyseja. Naantalissa sijaitsee myös nurmikasvien ja pellavan siementenkunnostuslaitos.

Naantalin viljasiilojen sijainti on hyvä, sillä lähellä on rehu- ja elintarviketeollisuutta ja satama sekä hyvät tie- ja rautatieyhteydet.

## Lähteet
* Suomen Viljava, Naantalin varasto - Palvelut 
* Naantalin satama, Yhteistyökumppanit
* Naantalin satama, Vuosikertomus 2005 

### Viitteet
Maaliikenne

**Maaliikenne** käsittää ne liikenteen lajit, jotka kulkevat maata pitkin. Vanhinta maaliikennettä nykyisen jaottelun mukaan on tieliikenne, joka kehittyi maaliikenteen saadessa tieverkostoja. Toinen liikenteen muoto, rautatieliikenne, kehittyi 1800-luvulla teollistumisen ja rautateiden yleisen kehityksen myötä. Maaliikennekeskukseksi kutsutaan tavallisesti tie- ja rautatieliikenteen solmukohtaa.
Candy Cane

**Candy Cane** on tamperelainen kokeellista black ja death metalia, hardcorea ja jazzia yhdistelevä yhtye.

## Historia

Candy Cane on vuonna 1995 perustettu tamperelainen yhtye. Vuosina 1995-2005 yhtye tunnettiin indie-rockia soittavana nelikkona. 

Rumpalin vaihduttua vuonna 2006 Candy Cane hylkäsi aikaisemmat tuotokset ja muutti musiikillista suuntaustaan. Tuloksena kokeellinen, black- ja death metal, hardcorea sekä jazz.

Vuonna 2007 Jukeboss Records julkaisi Candy Canen pitkäsoiton nimeltään Fay-ra-Doowra (espanjan kielellä hevosenkenkä). Sitä seurasi Northern Varieitiesin split-julkaisu Candy Cane / Navigations. 2008 julkaistiin neljän orkesterin split - Verilöyly / Candy Cane / Navigations / Cahier, joka ilmestyi Marko Neumannin pyörittämän Rabbit Ilsn Recordsin kautta. Samana vuonna brasilialainen Cauterized Productions julkaisi Comercio De Caballos nimisen EP:n, joka sisälsi ylijäämiä Fay-ra-Doowra sessiosta.  Vuonna 2009 ilmestyi Candy Canen "toinen" pitkäsoitto, Jaula, helsinkiläisen Verdura Recordsin julkaisemana. Vuonna 2010 Cauterized Productions julkaisi Desagüe / Comercio De Caballos levyn, joka sisältää harvinaisempaa Candy Cane -materiaalia. Samana vuonna, 2010, Verdura Records & Firebox Records julkaisivat Candy Cane / Oranssi Pazuzu split pitkäsoiton.

## Jäsenet

* Marko Neuman – laulu, kitara, lyömäsoittimet
* Miikka Salonen – kitara
* Tomi Isoviita – bassokitara
* Jussi Lehtinen – kosketinsoittimet
* Raine Näsi – rummut

## Diskografia

### Studioalbumit
* 
* 
* 

### Split-albumit
* 
* 
* 

### Kokoelma-albumit
* 

### EP:t
* 
* 
* 
* 
* 
* 

### Demot
* 
* 
* 

## Lähteet
* www.myspace.com/bastoncinodizucchero

## Aiheesta muualla
* Yhtyeen Myspace sivut
* Levy-yhtiö
Ksyleenisyanoli

**Ksyleenisyanoli** ( C25H27N2O6S2Na) on väriaine, jota käytetään muun muassa geelielektroforeesissa merkkiaineena. DNA:n sekvensoinnissa käytetään väriaineena usein ksyleenisyanolin lisäksi myös bromifenolisinistä.  

## Liikkumisnopeus
Ksyleenisyanolin liikkumisnopeus geelissä vaihtelee geelin pitoisuuden ja geelilaatujen perustella. Yleensä ksyleenisyanoli liikkuu 85&ndash;4&nbsp;000 DNA-jakson verran. 

## Muita käyttöjä
Metyylioranssin ksyleenisyanoliliuos on pH-indikaattori. Se vaihtaa väriään violetista vihreäksi pH:n ollessa välillä 3,2&ndash;4,2. 

## Lähteet
Magian väri

**Magian väri** () on vuonna 1983 julkaistu Terry Pratchettin ensimmäinen Kiekkomaailmaan sijoittuva romaani. Suomeksi se ilmestyi vuonna 2000.

## Juoni
Kirjan päähenkilö on kehnonlainen ja kyyninen velho Rincewind, joka vasten tahtoaan joutuu oppaaksi naiiville turistille, Kakskukalle. Joutuessaan pakenemaan Ankh-Morporkista, Kiekkomaailman suurimmasta kaupungista, he joutuvat matkalle ympäri Kiekkoa. He eivät tiedä, että heidän seikkailunsa onkin oikeastaan lautapeliä pelaavien jumalten ohjaama.

Matka jatkuu aina Wyrmbergiin, lohikäärmeiden kotiin ja monien mutkien kautta yli maailman reunan.

Tarinan toinen osa, Valon tanssi, ilmestyi kolme vuotta myöhemmin, ja se kertoo jännittävän lopun Rincewindin ja Kakskukan seikkailulle, joka paljastuu yhä vain entistä merkittävämmäksi.

## Rakenne
Magian väri on yksi kahdeksasta Kiekkomaailma-kirjasta, jotka on jaettu lukuihin. Muita lukuihin jaettuja teoksia ovat Pyramidit, Posti kulkee ja Lyödään rahoiksi sekä erityisesti nuoremmille lukijoille suunnatut Mahtava Morris ja sivistyneet siimahännät, Vapaat pikkumiehet, Tähtihattu ja Talventakoja.

## Julkaisu
Kirja julkaistiin vuonna 1983 pienenä painoksena alhaisien odotuksien myötä. Kirja ei saanut juurikaan huomiota ennen kuin BBC päätti tehdä siitä lyhennetyn kuunnelman. Pratchettin teos sai huomiota ja tammikuussa 1985 Bantam Booksin osasto Corgi julkaisi kirjan taskukirjana  painoksena. Samana vuonna kirjasta tarvittiin seuraava painos.

## Lähteet

## Aiheesta muualla

* Juhani Hinkkanen: Magian väri. Spin 3/1985.
Carlisle-luokka (risteilijä)

**Carlisle-luokka** oli viimeinen alaluokka Britannian Kuninkaalliselle laivastolle rakennettuista C-luokan keveistä risteilijöistä.

Alaluokkaan kuuluneet viisi alusta muodostivat vuoden 1917 hätäohjelman ja ne tilattiin kesä-heinäkuussa 1917 kolmelta eri telakalta ja ne valmistuivat marraskuusta 1918 huhtikuuhun 1922.

Alukset muistuttavat edeltävää Ceres-luokkaa. Alusten merkittävin ero on se, että Carlisle-luokan aluksiin rakennettiin nk. troolari-keula, jolloin alusten keulapakkaa korotettiin 5 jalkaa. Syynä tähän oli aikaisemmissa C-luokan aluksissa esiintynyt veden roiskuminen keulakannelle haittaamaan keulatykkien (A- ja B-torni) toimintaa. Lisäksi aluksille ei rakennettu tulenjohtotornia.

Alusten pääaseina oli viisi kuuden tuuman tykkiä omissa torneissa ja apuaseina kaksi kolmen tuuman, neljä kolmipaunaista kunnialaukaustykkiä ja kaksi kaksinaulaista ilmatorjuntatykkiä.

Kaikki luokan alukset valmistuivat ensimmäisen maailmansodan jälkeen. Luokan alukset lukuun ottamatta *HMS Colomboa* ja *HMS Capetownia* muutettiin 1939 ilmatorjuntaristeilijöiksi, vaikkakin *HMS Capetowniin* asennettiin kuusi 20 millimetrin ilmatorjuntatykkiä sekä tutka.

Ilmatorjuntaristeilijöinä alusten aseistus koostui kahdeksasta nelituumaisesta (102 mm) tykistä, jotka oli asennettu neljään kaksoistykkitorniin. Alusten apuaseina oli epälukuinen määrä 20 millimetrin Oerlikon ilmatorjuntatykkejä. *HMS Colombo* muutettiin 1942 ilmatorjuntaristeilijäksi, jonka jälkeen sen aseistus muistutti muita luokan aluksia.

## Lähteet
*
*

### Viitteet

## Aiheesta muualla
Rikos auringon alla

**Rikos auringon alla** (*Evil Under the Sun*) on vuonna 1982 ensi-iltansa saanut Guy Hamiltonin ohjaama salapoliisielokuva, joka perustuu Agatha Christien romaaniin *[[Varjossa auringon alla]]*. Kirjan tapahtumat sijoittuvat vieläkin olemassa olevaan art deco -tyyliseen hotelliin, joka sijaitsee saarella Kentin eteläpuolella. Elokuva on kuitenkin kuvattu Mallorcalla. Sieltä ei löytynyt halutunlaista hotellia, joten sopivalle saarelle rakennettiin kulissijulkisivu ja hotellin sisällä tapahtuvat kohtaukset kuvattiin saaren keskellä sijaitsevassa kartanossa.

## Näyttelijät

## Arvioita
*[[Video-opas|Video-oppaassa]]* vuodelta 1994 Asko Alanen luonnehtii elokuvaa pintapuolisesti tyylikkääksi ”ompeluseuraelokuvaksi”, joka hänestä kuitenkin sekoittaa Christien dekkarin mutkikkaan juonen täysin epäuskottavaksi. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
*
Australian punta

**Australian punta** oli Australian virallinen rahayksikkö 14. helmikuuta 1966 saakka, jolloin julkistettiin Australian dollari. Punta jakaantui 20 šillinkiin, jotka jaettiin vielä 12 pennyyn kukin.

## Kolikot
*½ pennyä
*1 penny
*3 penniä
*6 penniä
*1 šillinki
*2 šillinkiä = 1 floriini
*5 šillinkiä = 1 kruunu

## Setelit
*10 šillinkiä (aiheena Matthew Flinders)
*1 punta (aiheena kuningatar Elisabet II)
*5 puntaa (aiheena John Franklin)
*10 puntaa (aiheena Arthur Phillip)
*50 puntaa (aiheena Henry Parkes)

## Lähteet
Sojuz T-11

**Sojuz T-11** oli Neuvostoliiton miehitetty avaruuslento Saljut 7 -avaruusasemalle. Sojuz-avaruusalus laukaistiin Baikonurista avaruuteen 3. huhtikuuta 1984 ja se laskeutui maahan 2. lokakuuta 1984. Alus kuljetti avaruuteen ensimmäisen intialaisen avaruuslentäjän. Hänen varamiehenään oli Ravish Malhotra.

## Miehistö

Laukaistiin
*Juri Malyšev, päällikkö
*Gennadi Strekalov
*Rakesh Sharma (Intia)

Laskeutuivat
*Leonid Kizim, päällikkö
*Vladimir Solovjov
*Oleg Atkov

## Lähteet
Operaatio MB8

**Operaatio MB8** oli peitenimi 4.–14. marraskuuta 1940 toteutetulle Britannian Kuninkaallisen laivaston Välimerellä toteutetulle operaatiokokonaisuudelle toisessa maailmansodassa.

Operaatiot MB8:ssa olivat:
#Egyptistä Aigeianmerelle purjehti saattue AN6
#Egyptistä Maltalle ja Kreetalle Soudanlahteen purjehtinut saattue MW3
#Operaatio Coat, jossa Gibraltarilta Välimeren poikki kuljetettiin Välimeren laivastolle täydennykseksi taistelulaiva ''HMS Barham'' ja risteilijät ''HMS Berwick'' ja ''HMS Glasgow'' sekä kolme hävittäjää. Alukset toimittivat myös henkilöstöä ja materiaalia Maltalle.
#Operaatio Crack eli hyökkäys Cagliarille Elman lentokentälle
#Maltalta Egyptiin siirrettiin tyhjät rahtialukset, saattue ME3
#Aigeianmereltä Egyptiin purjehti saattue AS5
#''HMS Ajax'' ja ''HMAS Sydney'' kuljettavat 5. marraskuuta joukkoja ja materiaalia Port Saidista Soudanlahdelle ja lähtevät seuraavana päivänä liittyen amiraali Cunninghamin pääosastoon
#''HMS Orion'' kuljetti Royal Air Forcen henkilöstöä ja materiaalia Port Saidista Pireukseen ja Soudanlahdelle
#Operaatio Judgement eli Taranton taistelu
#*HMS Ajaxin*, *HMS Orionin*, *HMAS Sydneyn* ja kahden hävittäjän hyökkäys Otranton salmeen

## Saattueet AN6 ja MW3
Saattueet AN6 Port Saidista ja MW3 Aleksandriasta lähtivät 4. marraskuuta yhdessä kohti Kreetaa. Saattueita suojasivat ilmatorjuntaristeilijät ''HMS Calcutta'' ja ''HMS Coventry'' sekä hävittäjät ''HMS Dainty'', HMAS ''Vampire'', HMAS ''Voyager'' ja HMAS ''Waterhen''. Soudanlahden edustalla *HMAS Voyager* ja saattue AN6 jatkoivat kohti Adrianmerta ja loppuosa lähti kohti länttä kohteena Malta.

## Operaatio Coat
Force H lähti 7. marraskuuta merelle Gibraltarilta kohti Maltaa. Osastoon kuuluivat lentotukialus ''HMS Ark Royal'', risteilijä ''HMS Sheffield'' ja viisi hävittäjää. Osasto liittyi Force F:ään, joka oli muodostettu Välimeren laivastoon siirrettävistä aluksista, toimittaakseen Maltalle henkilöstöä ja materiaalia. Force F:ään kuuluivat seuraavat alukset:
* taistelulaiva *HMS Barham* (700 henkeä)
* raskas risteilijä *HMS Berwick* (750 henkeä, 10 kpl Bofors-ilmatorjuntatykkiä)
* kevyt risteilijä *HMS Glasgow* (400 henkeä)
* hävittäjät ''HMS Griffin'', ''HMS Greyhound'', ''HMS Gallant'', ''HMS Fury'', ''HMS Faulknor'' ja ''HMS Fortune'' kullakin 50 henkeä

Listan kolme viimeistä hävittäjää oli irrotettu Force H:sta ja palaisivat Maltalta takaisin Gibraltarille.

## Saattue ME3
Saattue ME3 lähti 10. marraskuuta Maltalta kohti Egyptiä. Siihen kuului neljä kauppalaivaa, joiden suojana olivat taistelulaiva *HMS Ramillies*, ilmatorjuntaristeilijä *HMS Coventry* ja kaksi hävittäjää. Saattueen mukana osan matkaa kulkivat *HMS Terror* ja HMAS *Vendetta* purjehtiessaan Maltalta Soudanlahteen Kreetalle. Saattue saapui 13. marraskuuta Aleksandriaan.

## Saattue AS5
Saattuetta suojasivat ''HMS Wryneck'', kaksi troolaria ja kaksi aseistettua maihinnousualusta. Saattue saapui varhain aamulla 15. marraskuuta Aleksandriaan.

## Lähteet
* 
*
*
Oikeustaistelu

**Oikeustaistelu** voi tarkoittaa kansannousua muistuttavaa toimintaa lakeihin perustuvan yhteiskuntajärjestyksen palauttamiseksi tai oikeudenmukaisten, välttämättömiksi katsottujen oikeuksien takaamiseksi oikeusalamaisille. Toisaalta oikeustaistelu tarkoittaa oikeusjuttua eli tuomioistuimeen vietyä asiaa, erityisesti pitkäkestoista tai periaatteellista juttua.

Esimerkiksi Suomessa käytiin oikeustaistelua ensimmäisen sortokauden aikana 1899–1905, jolloin Venäjä yritti yhtenäistää valtakuntaansa poistamalla Suomen autonomisen aseman Suomen perustuslaista piittaamatta. Suomen hallinnon kieleksi määrättiin venäjä, uusi asevelvollisuuslaki määräsi palvelusajaksi kolme vuotta, kouluissa lisättiin venäjän opetusta, sensuuria tiukennettiin ja yhdistymis- ja kokoontumisvapaus lakkautettiin lähes kokonaan. Suomalaisten vastatoimina oli keisariin vetoaminen suuren adressin avulla, laittomia määräyksiä kieltäydyttiin noudattamasta, asevelvolliset karttoivat kutsuntoja, aktivistit olivat valmiita myös laittomaan toimintaan ja Venäjän suurlakko levisi myös Suomeen.

## Lähteet